b'\n_START_ARTICLE_\nFranci Roga\xc4\x8d\n_START_SECTION_\n\xc5\xbdivljenjepis\n_START_PARAGRAPH_\nOsnovno \xc5\xa1olo je obiskoval v Novih Jar\xc5\xa1ah od 1981 do 1989. Leta 1989 se je vpisal v prvi letnik srednje pedago\xc5\xa1ke \xc5\xa1ole v Ljubljani, ki je ni zaklju\xc4\x8dil. Leta 1990 se je prepisal na srednjo \xc5\xa1olo tiska in papirja (takratna razli\xc4\x8dica srednje grafi\xc4\x8dne \xc5\xa1ole), ki je ni dokon\xc4\x8dal zaradi pridru\xc5\xbeitve subkulturi pankerjev. Leta 1991 se je zaposlil in od takrat opravlja razli\xc4\x8dna dela. Leta 1999 je opravil te\xc4\x8daj za pomo\xc5\xbenega natakarja. Januarja, leta 2000 je odpotoval v M\xc3\xbcnchen, kjer je do\xc5\xbeivel preobrat. Leta 2001 je kon\xc4\x8dal srednjo trgovsko \xc5\xa1olo in istega leta se je dodatno iz\xc5\xa1olal za ekonomskega tehnika (3+2 program)._NEWLINE_Leta 2003 se je vpisal na Fakulteto za socialno delo. V \xc4\x8dasu \xc5\xa1tudija je leta 2006 prejel podporno \xc5\xa1tipendijo Rotary kluba kot spodbudo za nadaljnje delo. 11. junija 2007 je diplomiral. V letu 2011 zaklju\xc4\x8duje magistrski \xc5\xa1tudij na Fakulteti za socialno delo, smer du\xc5\xa1evno zdravje.\n_START_SECTION_\nDelo\n_START_PARAGRAPH_\nVsebina pravljic je pou\xc4\x8dna in vzgojna. Glavne knji\xc5\xbeevne osebe imajo obi\xc4\x8dajno kak\xc5\xa1no hibo (gluhost, slepota, \xc5\xa1trle\xc4\x8da u\xc5\xa1esa) in tako otrokom sporo\xc4\x8dajo, da je druga\xc4\x8dnost lahko tudi bogastvo in da te le vztrajnost privede do cilja._NEWLINE_Od leta 2002 je napisal osem pravljic (nekatere so izdane v Braillovi pisavi ali posnete na DVD v znakovnem jeziku) in en roman. Hkrati je izdal \xc5\xa1e \xc5\xa1tiri ponatise pravljic in tako je izdal trinajst knjig. \xc5\xbdeli si, da bi pravljice bile objavljene v \xc4\x8dim ve\xc4\x8d tujih jezikih._NEWLINE_Sodeloval je na dveh mednarodnih knji\xc5\xbenih sejmih v Frankfurtu in Zagrebu. Leta 2004 so ga povabili v 44. sezono programske knji\xc5\xbeice Bralna zna\xc4\x8dka. Do konca leta 2010 je nastopil v ve\xc4\x8d kot petsto institucijah (vrtci, osnovne \xc5\xa1ole, srednje \xc5\xa1ole, fakultete, bolnice, knji\xc5\xbenice ...), ter na drugih prireditvah za otroke in odrasle. Leta 2010 je obiskal Zdru\xc5\xbeene dr\xc5\xbeave Amerike. Bil je v Clevelandu in Chicagu, kjer je nastopal v javnih knji\xc5\xbenicah. Pravljice se prodajajo na najve\xc4\x8dji spletni trgovini www.amazon.com in je prvi slovenski samozalo\xc5\xbenik, ki mu je uspelo priti na Amazon._NEWLINE_V letu 2011 pripravlja izid nove pravljice z naslovom De\xc5\xbeka.'